Rais wa Rwanda Paul Kagame

Usafiri kutoka mikoa mengine hadi katika mji mkuu wa Kigali  pamoja na uchukuzi wa teksi ulitarajiwa kurudi  kuanzia tarehe mosi Juni baada ya kusitishwa kwa zaidi ya miezi miwili. 

Afisi ya waziri mkuu ilitangaza kwamba hilo limefutiliwa mbali , hatua iliowashangaza zaidi ya wahudumu 50,000 wa teksi hizo  nchini Rwanda  ambao familia zao ziliathiriwa vibaya na masharti hayo. 

Katika tangazo lililowekwa katika mtandao wa  twitter , wengi waliikosoa serikali kwa mabadiliko hayo ambayo yameweka maisha ya wahudumu wa pikipiki katika hali mbaya, huku wengine wakiwa tayari kuanza uchukuzi wao wa mkoa mmoja hadi mwengine. 

Wahudumu wa boda boda waliotarajiwa kurudi kazini

Waziri wa Afya aliambia chombo cha habari cha Rwanda kwamba mabadiliko hayo ya uamuzi yalitokana na wagonjwa wapya kupatikana katika wilaya ya Rusizi magharibi mwa Rwanda.

Katika tangazo lililochapishwa katika Twitter , serikali ilisema  masharti zaidi yatatangazwa siku ya Jumanne tarehe 2 Juni.

Siku ya Jumapili  Rwanda ilirekodi wagonjwa wapya 11 wa Covid-19 , ikiwemo wagonjwa wapya magharibi mwa taifa hilo, siku hiohio ambapo mgonjwa mmoja wa corona alizikwa kulingana na tamaduni za Kiislamu kandokando mwa mji wa Kigali.

Mwathiriwa  aliejulikana kama Gisaka Hassan, 65  alikuwa dereva wa malori  ambaye aliambukizwa ugonjwa huo Benako Tanzania  na kurudi Rwanda  mnamo tarehe 28 Mei  akiwa katika hali mahututi vilisema vyombo vya habari. 

Vyama viwili vya upinzani nchini Rwanda, PS - Imberakuri na Dalfa-umurinzi , vimetoa taarifa vikiitaka serikali kuondoa masharti yote ya kukabiliana na virusi  vya corona kwa kuwa yanawanyima raia wa Rwanda haki zao za kusafiri, kuabudu, kufanya kazi ili kuishi, kufanya harusi na  kuburudika. 

Kufikia Jumatatu, Rwanda  ilikuwa imerekodi wagonjwa 370, huku 256 wakiwa wamepona na mtu mmoja kufariki.

 \n\nNipe kichwa kizuri cha makala hapo juu.
Virusi vya corona: Rwanda yabadili msimamo wa kuondoa kafyu baada ya mtu mmoja kufariki